Jari Järvelä

Jari Olli Järvelä (s. 21. marraskuuta 1966 Helsinki) on suomalainen kirjailija. Järvelälle myönnettiin vuoden 2001 Kalevi Jäntin palkinto romaanista Veden paino (2001). Vuonna 2007 hän sai kirjallisuuden valtionpalkinnon trilogiasta, johon kuuluvat Veden paino, Pieni taivas (2004) ja Kansallismaisema (2006). Hänen teoksensa Lentäjän poika (1999), Romeo ja Julia (2007) ja Kosken kahta puolta (2018) olivat Finlandia- palkintoehdokkaina. Kansallismaisema ja Romeo ja Julia olivat myös Runeberg- palkintoehdokkaina. ==Elämä ja ura== Järvelä kirjoitti ylioppilaaksi vuonna 1985. Hän valmistui kasvatustieteen maisteriksi ja luokanopettajaksi Jyväskylän yliopistosta vuonna 1992 ja työskenteli opettajana Porvoossa ja Kotkassa 1992–1995. Vuonna 1996 hän ryhtyi vapaaksi kirjailijaksi. Vuosina 1997–1998 Järvelä oli Pekkas-Akatemian kirjoittajakouluttaja. Hän on ollut Kirjailijayhdistys Paltan (ent. Kymen läänin alue) johtokunnan jäsen vuosina 1996–1999 ja Suomen Kulttuurirahaston hallituksen jäsen 2009-2018. Järvelän esikoisteos oli novellikokoelma Bambi ja muita novelleja (1995). Hän sai siitä Suomen Kirjailijaliiton esikoiskirjapalkinnon vuonna 1996. Hänen ensimmäinen romaaninsa, 66 luuta ilmestyi vuonna 1998. Järvelän toinen romaani Lentäjän poika oli vuoden 1999 Finlandia-palkintoehdokas. Hänen kolmas romaaninsa Veden paino voitti Kalevi Jäntin palkinnon. Vuonna 2007 Järvelä sai kirjallisuuden valtionpalkinnon romaanitrilogiastaan, johon kuuluvat teokset Veden paino, Pieni taivas ja Kansallismaisema. Kansallismaisema oli ilmestymisvuonnaan myös Runeberg-palkintoehdokkaana. Järvelän romaani Romeo ja Julia (2007) oli ehdolla Runeberg-palkinnon ja Pohjoismaiden neuvoston kirjallisuuspalkinnon saajaksi. Vuonna 2014 ilmestyi Järvelän ensimmäinen rikosromaani Tyttö ja pommi, joka on trilogian ensimmäinen osa. Kirjan päähenkilö on graffiteja tekevä nainen. Kirja sai Suomen dekkariseuran myöntämän Vuoden esikoisdekkari -kunniakirjan 2015. Teoksen käännösoikeudet on myyty Saksaan, Tšekkiin ja Turkkiin. Yhdysvaltalainen verkkokirjakauppa ja kustantaja Amazon osti englanninkieliset käännösoikeudet lokakuussa 2014. Elokuussa 2014 romaanista tehtiin elokuvasopimus. Elokuvan käsikirjoittaa Samuli Valkama ja tuottaa Kinotar. Se oli alun perin tarkoitus kuvata vuonna 2016 Kotkassa, minne kirjan tapahtumat sijoittuvat. Keväällä 2016 kerrottiin kuvausajankohdan siirtyneen vuoteen 2017. Vuonna 2015 ilmestyi trilogian toinen osa Tyttö ja rotta. Amazon osti sen käännösoikeudet huhtikuussa 2015 jo ennen kirjan ilmestymistä. Metro- trilogian päätösosa Tyttö ja seinä ilmestyi vuonna 2016. Järvelä on monipuolinen kirjoittaja. Hänen romaaninsa kertovat muun muassa tukkijätkistä, nokikolareista, italialaisista mafiosoista ja nuorista rakastavaisista. Proosan lisäksi Järvelä on kirjoittanut kuunnelmia, näytelmiä ja oopperalibrettoja. Järvelä asuu Kotkassa. Hän on naimisissa ja hänellä on yksi lapsi. == Teokset == thumb|Kirjailija Jari Järvelä Helsingin kirjamessuilla vuonna 2012. === Romaanit === * * * * * * * * * * * * * ;Jännitysromaanit *Jännitysromaanitrilogia ** ** ** *Se ken tulee viimeiseksi, Tammi 2017 978-951-31-9642-4. === Novellikokoelmat === * * * * * === Näytelmät === * Xxxxxx (1998) * Ystäväni (Suomen Kansallisteatteri, 2002) * Arkku (Suomen Kansallisteatteri, 2008) * Eva W (Kapsäkki, 2017) === Kuunnelmat === * Muutto (1997) * Kapteenisiiran almanakka (1998) * Maailman valo (2001) * Nikamat (2002) * Jalohomeen kimallus (2003) * Joutsenet (2006) * Kivisydän (2010) * Kirveellä töitä (2013) * Kontiolasta kajahtaa (20-osainen monologisarja, 2015) * Kontiolasta kajahtaa II (20-osainen monologisarja, 2. kausi, 2015-2016) === Oopperalibretot === * Makuukamariooppera (säv. Jaakko Kuusisto, 2010) * Leirintäalueooppera (säv. Jaakko Kuusisto, 2013) == Palkinnot ja tunnustukset == * Suomen Kirjailijaliiton esikoiskirjapalkinto 1996 * Kotkan kaupunginteatterin kutsukilpailun tunnustuspalkinto 1998 * Kotkan kulttuuripalkinto 1999 * Kaakkois-Suomen taidepalkinto 2001 * Kalevi Jäntin palkinto 2001 (teoksesta Veden paino) * Valtion viisivuotinen taiteilija- apuraha 2004, 2010 * Kirjallisuuden valtionpalkinto 2007 trilogiasta Veden paino, Pieni taivas ja Kansallismaisema * Finlandia-ehdokas: Lentäjän poika (1999), Romeo ja Julia (2007), Kosken kahta puolta (2018) * Suomen dekkariseuran Vuoden esikoisdekkaripalkinto 2015 (teoksesta Tyttö ja pommi) == Lähteet == == Aiheesta muualla == * Jari Järvelän kotisivut * Jari Järvelä: Mistä on mustat tytöt tehty Ylen Elävä arkisto. * Jari Järvelä: Romeo ja Julia Ylen Elävä arkisto. * Jari Järvelä haastattelussa Prosak-proosaklubilla, Kirjastokaista-video * Jari Järvelä lukee teostaan Châteu Inkeroinen, Kirjastokaista-video Luokka:Suomalaiset kirjailijat Luokka:Kirjallisuuden valtionpalkinnon saajat Luokka:Kalevi Jäntin palkinnon saajat Luokka:Vuonna 1966 syntyneet Luokka:Elävät henkilöt